Τεχνικές απαιτήσεις του κανονισμού αριθ. 91 της οικονομικής επιτροπής των Ηνωμένων Εθνών για την Ευρώπη, που αναφέρεται στο άρθρο 3 και στο παράρτημα IV σημείο 2 της οδηγίας 97/30/ΕΚ της Επιτροπής για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης των μηχανοκίνητων οχημάτων και των ρυμουλκουμένων τους (1)

2. ΟΡΙΣΜΟΙ

2.1. Στον παρόντα κανονισμό εφαρμόζονται οι ορισμοί που δίδονται στον κανονισμό αριθ. 48 και στις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου.

2.2. Ως «φανός πλευρικής σήμανσης» νοείται φανός που χρησιμεύει για να δείχνει την παρουσία του οχήματος όταν αυτό παρατηρείται από τα πλάγια.

2.3. Ως «τύπος» ως προς τους φανούς πλευρικής σήμανσης νοούνται φανοί πλευρικής σήμανσης οι οποίοι δεν διαφέρουν σε βασικά σημεία όπως:

2.3.1. το εμπορικό σήμα ή μάρκα,

2.3.2. τα χαρακτηριστικά του οπτικού συστήματος, (στάθμες έντασης, γωνίες φωτεινής κατανομής, τύπος λαμπτήρα πυράκτωσης κ.λπ.).

6. ΓΕΝΙΚΕΣ ΠΡΟΔΙΑΓΡΑΦΕΣ

6.1. Κάθε φανός πλευρικής σήμανσης πρέπει να πληροί τις προδιαγραφές που καθορίζονται στις κατωτέρω παραγράφους 7 και 8 του παρόντος κανονισμού.

6.2. Ο φανοί πλευρικής σήμανσης πρέπει να έχουν σχεδιασθεί και κατασκευασθεί έτσι ώστε υπό κανονικές συνθήκες χρήσης και ανεξαρτήτως από κραδασμούς που ενδεχομένως να υφίστανται κατά αυτή τη χρήση, να εξασφαλίζεται η ικανοποιητική λειτουργία τους και να διατηρούνται τα χαρακτηριστικά που προδιαγράφονται στον παρόντα κανονισμό.

7. ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ

7.1. Η ένταση του εκπεμπομένου φωτός από καθένα δείγμα που παρέχεται πρέπει να είναι:

>ΘΕΣΗ ΠΗΝΑΚΑ>

7.1.4. Στην περίπτωση φανού που περιέχει περισσότερες από μία φωτεινές πηγές:

ο φανός πρέπει να πληροί τις απαιτήσεις σχετικά με την ελάχιστη ένταση όταν μία, οποιαδήποτε, από τις φωτεινές πηγές τεθεί εκτός λειτουργίας 7

όταν όλες οι φωτεινές πηγές λειτουργούν δεν επιτρέπεται υπέρβαση της μέγιστης προδιαγραφόμενης έντασης.

7.2. Εκτός του άξονα αναφοράς και εντός των γωνιωδών πεδίων που ορίζονται στα σχήματα του παραρτήματος 1 του παρόντος κανονισμού, η ένταση του φωτός που εκπέμπει καθένας από τους δύο φανούς πλευρικής σήμανσης:

7.2.1. πρέπει, σε κάθε διεύθυνση που αντιστοιχεί στα σημεία του πίνακα φωτεινής κατανομής σύμφωνα με το παράρτημα 4 του παρόντος κανονισμού, να είναι τουλάχιστον ίση προς το γινόμενο της ελάχιστης έντασης που αναφέρεται στην ανωτέρω παράγραφο 7.1. επί το ποσοστό επί τοις εκατό που αναφέρει ο πίνακας αυτός για την εν λόγω διεύθυνση 7

7.2.2. δεν πρέπει, προς καμία διεύθυνση του χώρου απ' όπου είναι ορατή η διάταξη φωτεινής σηματοδότησης, να υπερβαίνει τη μέγιστη ένταση που αναφέρεται στην ανωτέρω παράγραφο 7.1. 7

7.2.3. Όσον αφορά τις τοπικές διακυμάνσεις της έντασης πρέπει να τηρούνται οι διατάξεις της παραγράφου 2.2 του παραρτήματος 4 του παρόντος κανονισμού.

7.3. Το παράρτημα 4, στο οποίο αναφέρεται η ανωτέρω παράγραφος 7.2.1., παρέχει διευκρινίσεις σχετικά με τις μεθόδους μέτρησης που πρέπει να εφαρμόζονται.

8. ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ

8.1. Ο φανός πλευρικής σήμανσης πρέπει να εκπέμπει ηλεκτρόχροο (κίτρινο) φως. Εντούτοις, επιτρέπεται να εκπέμπει φως ερυθρού χρώματος στις περιπτώσεις που ο απώτατος πίσω φανός πλευρικής σήμανσης είναι ομαδοποιημένος ή συνδυασμένος ή αμοιβαία ενσωματωμένος με τον οπίσθιο φανό θέσης, τον οπίσθιο φανό όγκου, τον οπίσθιο φανό ομίχλης, τον φανό πέδησης ή που είναι ομαδοποιημένος ή έχει μέρος της επιφάνειας εκπομπής του φωτός κοινό με τον οπίσθιο ανακλαστήρα,

8.2. Το χρώμα του εκπεμπομένου φωτός πρέπει να βρίσκεται εντός των ορίων των τριχρωματικών συντεταγμένων που προδιαγράφονται για το χρώμα αυτό στο παράρτημα 5 του παρόντος κανονισμού.

9. ΔΙΑΔΙΚΑΣΙΑ ΔΟΚΙΜΗΣ

9.1. Όλες οι μετρήσεις πραγματοποιούνται με λευκό τυποποιημένο λαμπτήρα πυράκτωσης της κατηγορίας που προδιαγράφεται για τον φανό πλευρικής σήμανσης, ενώ η τάση τροφοδότησης ρυθμίζεται έτσι ώστε να παράγεται η κανονική φωτεινή ροή που προδιαγράφεται γι' αυτήν την κατηγορία λαμπτήρα, λαμβάνοντας υπόψη τις διατάξεις της κατωτέρω παραγράφου 9.2..

9.2. Όλες οι μετρήσεις σε φανούς εφοδιασμένους με μη αντικαταστάσιμες πηγές φωτός (λαμπτήρες πυράκτωσης και λοιποί) πραγματοποιούνται υπό τάση, αντιστοίχως, 6,75 V, 13,5 V ή 28,0 V.

Σε περίπτωση πηγών φωτισμού που τροφοδοτούνται με ειδική ηλεκτρική πηγή, οι ανωτέρω ηλεκτρικές τάσεις δοκιμών επιβάλλονται στους ακροδέκτες εισόδου της εν λόγω ηλεκτρικής πηγής. Το εργαστήριο δοκιμών μπορεί να απαιτήσει από τον κατασκευαστή την ειδική ηλεκτρική πηγή που απαιτείται για την τροφοδότηση των πηγών φωτισμού με ρεύμα.

(1) ΕΕ αριθ. L 171 της 30. 6. 1997, σ. 25.

ΠΑΡΑΡΤΗΜΑ 1

Ελάχιστες γωνίες που απαιτούνται για την χωρική κατανομή του φωτός

Ελάχιστες κατακόρυφες γωνίες, SM1 και SM2

>ΑΝΑΦΟΡΑ ΣΕ ΓΡΑΦΗΚΟ>

Ελάχιστες οριζόντιες γωνίες, SM1

>ΑΝΑΦΟΡΑ ΣΕ ΓΡΑΦΗΚΟ>

Ελάχιστες οριζόντιες γωνίες, SM2

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ 4

Φωτομετρικές μετρήσεις

1. ΜΕΘΟΔΟΙ ΜΕΤΡΗΣΕΩΝ

1.1. Κατά την εκτέλεση των φωτομετρικών μετρήσεων πρέπει, με την κατάλληλη κάλυψη, να αποφεύγονται οι αντανακλάσεις σκέδασης.

1.2. Σε περίπτωση αμφισβήτησης των αποτελεσμάτων των μετρήσεων, οι μετρήσεις πρέπει να εκτελούνται έτσι ώστε να πληρούν τις ακόλουθες προϋποθέσεις:

1.2.1. η απόσταση μέτρησης πρέπει να είναι τόση ώστε να πληρούται ο νόμος του αντίστροφου του τετραγώνου της απόστασης 7

1.2.2. ο εξοπλισμός μέτρησης πρέπει να είναι τέτοιος ώστε το γωνιακό άνοιγμα του δέκτη παρατηρούμενο από το κέντρο αναφοράς του φανού να είναι μεταξύ 10 πρώτων λεπτών και μιας μοίρας 7

1.2.3. η απαίτηση για την ένταση κατά συγκεκριμένη διεύθυνση παρατήρησης θεωρείται ότι ικανοποιείται εάν η εν λόγω απαίτηση πληρούται κατά διεύθυνση που δεν αποκλίνει περισσότερο του ενός τετάρτου της μοίρας από την διεύθυνση παρατήρησης.

1.3. Η διεύθυνση Η = 0° και V = 0° αντιστοιχεί στον άξονα αναφοράς (επί του οχήματος είναι οριζόντιος, παράλληλος προς το διάμηκες στο μέσο του οχήματος επίπεδο και προσανατολισμένος κατά την απαιτούμενη φορά ορατότητας). Διέρχεται από το κέντρο αναφοράς.

2. ΠΙΝΑΚΑΣ ΚΑΤΑΝΟΜΗΣ ΦΩΤΟΣ

2.1. Φανοί πλευρικής σήμανσης κατηγορίας SM1

>ΑΝΑΦΟΡΑ ΣΕ ΓΡΑΦΗΚΟ>

2.1.1. Ελάχιστες τιμές:

0,6 cd σε οποιοδήποτε σημείο εκτός του άξονα αναφοράς, όπου πρέπει να είναι 4,0 cd.

2.1.2. Μέγιστες τιμές:

25,0 cd σε οποιοδήποτε σημείο

2.2. Φανοί πλευρικής σήμανσης κατηγορίας SM1

>ΑΝΑΦΟΡΑ ΣΕ ΓΡΑΦΗΚΟ>

2.2.1. Ελάχιστες τιμές:

0,6 cd σε οποιοδήποτε σημείο

2.2.2. Μέγιστες τιμές:

25,0 cd σε οποιοδήποτε σημείο

2.3. Για φανούς πλευρικής σήμανσης ενδεχομένως να επαρκεί έλεγχος σε πέντε μόνον σημεία που επιλέγονται από την αρμόδια για τις δοκιμές αρχή.

2.4. Εντός του πεδίου κατανομής του φωτός σύμφωνα με την παράγραφο 2, που σχηματικώς απεικονίζεται ως πλέγμα, ο φωτισμός πρέπει να είναι ουσιαστικώς ομοιόμορφος, δηλαδή η ένταση του φωτός προς κάθε διεύθυνση τμήματος του πεδίου που οριοθετείται από τις γραμμές του πλέγματος πρέπει να πληρεί τουλάχιστον την κατώτατη ελάχιστη τιμή που αναγράφεται επί των αντιστοίχων γραμμών του πλέγματος.

3. ΦΩΤΟΜΕΤΡΙΚΗ ΜΕΤΡΗΣΗ ΦΑΝΩΝ ΕΦΟΔΙΑΖΟΜΕΝΩΝ ΜΕ ΔΙΑΦΟΡΕΣ ΠΗΓΕΣ ΦΩΤΙΣΜΟΥ

Πρέπει να ελέγχονται οι φωτομετρικές επιδόσεις:

3.1. για μη αντικαταστάσιμες πηγές φωτισμού (λαμπτήρες πυράκτωσης και λοιποί):

με τις πηγές φωτισμού τοποθετημένες στο φανό σύμφωνα με την παράγραφο 9.2. του παρόντος κανονισμού.

3.2. για αντικαταστάσιμους λαμπτήρες πυράκτωσης:

όταν είναι εφοδιασμένοι με μαζικής παραγωγής λαμπτήρες πυράκτωσης υπό τάση 6,75 V, 13.5 V ή 28,0 V, οι τιμές φωτεινής έντασης που προκύπτουν πρέπει να κείνται μεταξύ του μεγίστου ορίου που δίδεται στον παρόντα κανονισμό και του ελάχιστου ορίου που δίδεται στον παρόντα κανονισμό, αυξημένου ανάλογα προς την αποδεκτή απόκλιση φωτεινής ροής που επιτρέπεται για τον επιλεχθέντα τύπο λαμπτήρων πυράκτωσης, όπως προβλέπεται στον κανονισμό αριθ. 37 για μαζικής παραγωγής λαμπτήρες πυράκτωσης 7 εναλλακτικώς, επιτρέπεται να χρησιμοποιείται αλληλοδιαδόχως, στις διάφορες θέσεις, ένας τυποποιημένος λαμπτήρας πυράκτωσης, ο οποίος να λειτουργεί με την φωτεινή ροή αναφοράς, οπότε αθροίζονται οι επιμέρους μετρήσεις κάθε θέσης.

ΠΑΡΑΡΤΗΜΑ 5

Χρώματα του εκπεμπομένου φωτός/τριχρωματικές συντεταγμένες

>ΘΕΣΗ ΠΗΝΑΚΑ>

Για την επαλήθευση των χρωματομετρικών χαρακτηριστικών χρησιμοποιείται φωτεινή πηγή με θερμοκρασία χρώματος 2 854 Κ που αντιστοιχεί στο φωτεινό σήμα Α της Διεθνούς Επιτροπής Φωτισμού (ΔΕΦ). Ωστόσο, για φανούς εφοδιαζόμενους με μη αντικαταστάσιμες πηγές φωτισμού (λαμπτήρες πυράκτωσης και λοιποί), τα χρωματομετρικά χαρακτηριστικά πρέπει να επαληθεύονται με τις πηγές φωτισμού τοποθετημένες στο φανό, σύμφωνα με την παράγραφο 9.2. του παρόντος κανονισμού.